মৃণাল সেন

মৃণাল সেন (১৪ মে ১৯২৩ - ৩০ ডিসেম্বর ২০১৮) ছিলেন প্রখ্যাত ভারতীয় বাঙালি চলচ্চিত্র পরিচালক, চিত্রনাট্যকার ও লেখক। ১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে বৈদ্যব্রাহ্মণ পরিবারে জন্মগ্রহণ করেন। ফরিদপুরে থাকাকালীন তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। যদিও তিনি কখনও কমিউনিস্ট পার্টির সদস্য হন নি। চল্লিশের দশকে তিনি সমাজবাদী সংস্থা আইপিটিএর (ইন্ডিয়ান পিপ্‌লস থিয়েটার অ্যাসোসিয়েশন) সঙ্গে যুক্ত হন এবং এর মাধ্যমে তিনি সমমনোভাবাপন্ন মানুষদের কাছাকাছি আসেন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপণনকারী এবং চলচ্চিত্রে শব্দ কলাকুশলী হিসাবে কাজ করেন। ১৯৫৫ সালে মৃণাল সেনের প্রথম পরিচালিত ছবি রাত-ভোর মুক্তি পায়। এই ছবিটি বেশি সাফল্য পায় নি। তার দ্বিতীয় ছবি নীল আকাশের নিচে তাকে স্থানীয় পরিচিতি এনে দেয়। তার তৃতীয় ছবি বাইশে শ্রাবণ থেকে তিনি আন্তর্জাতিক পরিচিতি পান। ১৯৬৯ সালে তার পরিচালিত ছবি ভুবন সোম মুক্তি পায়। এই ছবিতে বিখ্যাত অভিনেতা উৎপল দত্ত অভিনয় করেছিলেন। এই ছবিটি অনেকের মতে মৃণাল সেনের শ্রেষ্ঠ ছবি। তার কলকাতা ট্রিলোজি অর্থাৎ ইন্টারভিউ (১৯৭১), কলকাতা ৭১ (১৯৭২) এবং পদাতিক (১৯৭৩) ছবি তিনটির মাধ্যমে তিনি তৎকালীন কলকাতার অস্থির অবস্থাকে তুলে ধরেছিলেন। মধ্যবিত্ত সমাজের নীতিবোধকে মৃণাল সেন তুলে ধরেন তার খুবই প্রশংসিত দুটি ছবি এক দিন প্রতিদিন (১৯৭৯) এবং খারিজ (১৯৮২) এর মাধ্যমে। খারিজ ১৯৮৩ সালের কান আন্তর্জাতিক চলচ্চিত্র উৎসবে বিশেষ জুরি পুরস্কার পেয়েছিল। ১৯৮০ সালের চলচ্চিত্র আকালের সন্ধানে। এই ছবিতে দেখানো হয়েছিল একটি চলচ্চিত্র কলাকুশলী দলের একটি গ্রামে গিয়ে ১৯৪৩ খ্রীষ্টাব্দের দুর্ভিক্ষের উপর একটি চলচ্চিত্র তৈরির কাহিনী। কীভাবে ১৯৪৩ এর দুর্ভিক্ষের কাল্পনিক কাহিনী মিলেমিশে একাকার হয়ে যায় সেই গ্রামের সাধারণ মানুষদের সাথে সেটাই ছিল এই চলচ্চিত্রের সারমর্ম। আকালের সন্ধানে ১৯৮১ সালের বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার হিসাবে রুপোর ভালুক জয় করে। মৃণাল সেনের পরবর্তীকালের ছবির মধ্যে উল্লেখযোগ্য মহা পৃথিবী (১৯৯২) এবং অন্তরীণ (১৯৯৪)। তার শেষ ছবি আমার ভুবন মুক্তি পায় ২০০২ সালে। মৃণাল সেন বাংলা ভাষা ছাড়াও হিন্দি, ওড়িয়া ও তেলুগু ভাষায় চলচ্চিত্র নির্মাণ করেছেন। ১৯৬৬ সালে ওড়িয়া ভাষায় নির্মাণ করেন মাটির মনীষ, যা কালীন্দিচরণ পাণিগ্রাহীর গল্প অবলম্বনে নির্মিত হয়। ১৯৬৯ এ বনফুলের কাহিনী অবলম্বনে হিন্দি ভাষায় নির্মাণ করেন ভুবন সোম। ১৯৭৭ সালে প্রেম চন্দের গল্প অবলম্বনে তেলুগু ভাষায় নির্মাণ করেন ওকা উরি কথা। ১৯৮৫ সালে নির্মাণ করেন জেনেসিস, যা হিন্দি, ফরাসি ও ইংরেজি তিনটি ভাষায় তৈরি হয়। জনৈকের জীবনচরিত (১৯৪৬, নিউ এজ) - অনুবাদক চার্লি চ্যাপলিন (১৯৫৩, নিউ এজ) ভিউস অন সিনেমা (১৯৭৭, ইংরেজি) সিনেমা, আধুনিকতা (১৯৯২, প্রতিক্ষণ প্রকাশনী) মন্টেজ: লাইফ, পলিটিক্স, সিনেমা (২০০২, ইংরেজি, সীগাল বুক্‌স) অলোয়েজ বিইঙ্গ বর্ন (২০০৪, ইংরেজি, স্টেলার পাবলিশার্স প্রাইভেট লিমিটেড) দ্য রুইন্স (১৯৮৪, ইংরেজি, সীগাল বুক্‌স) অকালের সন্ধানে (১৯৮২, বিভব) ইন সার্চ অব ফেমিন (১৯৮৫, ইংরেজি, সীগাল বুক্‌স) অন্তরীণ (১৯৯৭, বিতর্ক) দ্য অ্যাবসেন্স ট্রিলজি (১৯৯৯, সীগাল বুক্‌স) চিত্রনাট্য (২০০৪, পুনশ্চ) আমার ভুবন (২০০৪, দে'জ পাবলিশিং) মৃণাল সেন ২০১৮ সালের ডিসেম্বর মাসের ৩০ তারিখ রবিবার সকালে নিজ বাসভবনে ৯৫ বছর বয়সে মৃত্যুবরণ করেন। মৃণাল সেন পরিচালিত চলচ্চিত্র গুলি প্রায় সবকটি বড় চলচ্চিত্র উৎসব থেকে পুরস্কার জয় করেছে। ভারত এবং ভারতের বাইরের অনেক বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে। তিনি ইন্টারন্যাশনাল ফেডারেশন অফ দি ফিল্ম সোসাইটির প্রেসিডেন্ট নির্বাচিত হয়েছিলেন। ১৯৮১ সালে তিনি ভারত সরকার দ্বারা পদ্মভূষণ পুরস্কার লাভ করেন। ২০০৫ সালে তিনি দাদাসাহেব ফালকে পুরস্কার পান। তিনি ১৯৯৮ থেকে ২০০৩ অবধি ভারতীয় সংসদের সাম্মানিক সদস্যপদ লাভ করেন। ফরাসি সরকার তাকে কম্যান্ডার অফ দি অর্ডার অফ আর্টস অ্যান্ড লেটারস (Ordre des Arts et des Lettres ) সম্মানে সম্মানিত করেন। এই সম্মান ফ্রান্সের সর্বোচ্চ নাগরিক সম্মান। ২০০০ সালে রাশিয়ার প্রেসিডেন্ট ভ্লাদিমির পুতিন তাকে অর্ডার অফ ফ্রেন্ডশিপ সম্মানে ভূষিত করেন। ইশতিয়াক, আহমাদ (২০২১-০৫-১৫)। "গণমানুষের চলচ্চিত্রকার মৃণাল সেন"। The Daily Star Bangla (ইংরেজি ভাষায়)। সংগ্রহের তারিখ ২০২৩-০৫-২৭।  "Mrinal Sen: ভারতে সমান্তরাল ছবির জনক ছিলেন তিনি, স্মরণে মৃণাল সেন"। PROTHOM KOLKATA (ইংরেজি ভাষায়)। ২০২২-১২-৩০। সংগ্রহের তারিখ ২০২৩-০৫-৩১।  সেন, শিলাদিত্য (১ জানুয়ারি ২০১৫)। মৃণাল সেনের ফিল্ম যাত্রা। কলকাতা। আইএসবিএন 978-8189323875।  মৃণাল সেন; আশরাফুল হক; দৈনিক প্রথম আলো; মে ১৪, ২০০৯; পৃষ্ঠা ২৬। আইই বাংলা বিনোদন ডেস্ক (৩০ ডিসেম্বর ২০১৮)। "মৃণাল সেনের জীবনাবসান"। The Indian Express। সংগ্রহের তারিখ ৩০ ডিসেম্বর ২০১৮।  প্রোফাইল্‌স: ফাইভ ফিল্মমেকার ফ্রম ইন্ডিয়া (শম্পা ব্যানার্জি, ১৯৮৫, ইংরেজি, ফেস্টিভাল অব ইন্ডিয়া, আইএসবিএন ৯৭৮৮১২০১০০০৭৭) মৃণাল সেন (ডেভিড ফেরারিও, ১৯৮৩, ইতালিয়, ফেস্টিভাল অব ইন্ডিয়া) মৃণাল সেন (এড প্রলয় সূ, ১৯৮৭, বানিশিল্প) টেন ডেইস ইন ক্যালক্যাটা - অ্যা পোর্ট্রেট অব মৃণাল সেন (রাইনহার্ড হাউফ, ১৯৮৭, ইংরেজি, সীগাল বুক্‌স, আইএসবিএন ৯৭৮৮১৭০৪৬০৩৯৮) কলকাতা ৭১ - মুক্তির কুুড়ি বছর (দেবশিষ সেনগুপ্ত, ১৯৯২) চেসিং দ্যা ট্রুথ (জন ডব্লু হুড, ১৯৯৩, ইংরেজি, সীগাল বুক্‌স, আইএসবিএন ৯৭৮৮১৭০৪৬১১৩৫) দ্য ম্যাভেরিক মায়েস্ট্রো: মৃণাল সেন (দীপঙ্কর মুখোপাধ্যায়, ১৯৯৫, ইংরেজি, ইন্ডুস, আইএসবিএন ৯৭৮৮১৭২২৩২১৩৯) মৃণাল সেন (প্রলয় সূ, ১৯৯৮) দ্য এনিমি উইদিন (সুমিতা এস চক্রবর্তী, ২০০০, ইংরেজি, ফ্লিক্স বুক্‌স, আইএসবিএন ৯৭৮০৯৪৮৯১১৫৭৬) মৃণাল সেন: ওভার টেন ইয়ার্স (সমিক বন্দ্যোপাধ্যায়, ২০০৩, ইংরেজি, সীগাল বুক্‌স, আইএসবিএন ৯৭৮৮১৭০৪৬২৪২২) মৃণাল সেন: দ্য সারভাইভর (সোমা এ চ্যাটার্জি, ২০০৩, ইংরেজি, রুপা, আইএসবিএন ৯৭৮৮১২৯১০১৯৮৩) সেন্স অ্যান্ড সেন্সিবিলিটি (প্রদীপ বিশ্বাস, ২০০৬, ইংরেজি, দাশগুপ্ত অ্যান্ড কোং প্রাইভেট লিমিটেড) মৃণাল সেন: সিক্সটি ইয়ার্স ইন সার্চ অব সিনেমা (দীপঙ্কর মুখোপাধ্যায়, ২০০৯, ইংরেজি, হারপারকলিন্স, আইএসবিএন ৯৭৮৯৩৫১৩৬০৪৮৩) দাপ্তরিক ওয়েবসাইট এনসাইক্লোপিডিয়া ব্রিটানিকায় মৃণাল সেন ইন্টারনেট মুভি ডেটাবেজে মৃণাল সেন  (ইংরেজি) অলমুভিতে মৃণাল সেন আলোসিনেতে মৃণাল সেন (ফরাসি)